cyanic-selkie/wikianc huggingface dataset:
सिरसा
आर्थिक
यहां की जनता की सोच में भी हमेशा सियासी परिपक्वता झलकती रहती है जिसकी बदौलत यहां से कभी कांग्रेस, कभी इनैलो, कभी भारतीय जनता पार्टी कभी, जनता पार्टी, कभी आजाद सभी पार्टियों को प्रतिनिधित्व करने का मौका मिला है। पांच बार मंत्री रह चुके श्री लक्ष्मण दास अरोड़ा, पूर्व गृह राज्य मंत्री गोपाल कांडा, भाजपा के पूर्व प्रदेशाध्यक्ष प्रो॰ गणेशी लाल, केंद्रीय मंत्री कुमारी शैलजा सभी इसी जिले की ही देन हैं। आर्थिक रूप से संपन्न सिरसा सामाजिक व सांस्कृतिक तथा कृषि के क्षेत्र में अग्रणी होने के बावजूद सिरसा आज भी औद्योगिक दृष्टि से पिछड़ा हुआ ही जाना जाता है। कोई बड़े पैमाने का उद्योग यहां स्थापित नहीं हो पाया। कभी इसकी पहचान गोपीचंद टैक्सटाइल मिल्ज के आधार पर होती थी। हालांकि यहां पर मिल्क प्लांट, जगदंबे पेपर मिल तथा अनेक राइस मिलें लगी हुई हैं और हरियाणा शहरी विकास प्राधिकरण द्वारा जिले के विकास हेतु एमएसआईटीसी के माध्यम से लघु उद्योग स्थापित करने हेतु इंड्रस्टियल इस्टेट्स में सस्ती दर पर प्लाट उपलब्ध कराए गए हैं।
जीटीएम और शूगर मिल समेत अन्य अनेक औद्योगिक इकाईयों का लुप्त हो जाना क्षेत्रवासियों के लिए उदासीनता का विषय है। युवाओं को स्वावलंबी बनाने हेतु औद्योगिक सफर में जिले की तरक्की के लिए प्रशासन एवं सरकार द्वारा पूरा ध्यान दिया जाना चाहिए। कुल मिलाकर जहां एक ओर सरकार तथा प्रशासन ने सिरसा में चहुंमुंखी विकास का प्रयास किया है, वहीं भिन्न-भिन्न राजनैतिक विचार धारा और भिन्न-भिन्न धार्मिक आस्थाओं के बावजूद यहां की शांतिप्रिय जनता ने भी सिरसा की प्रगति में एक अहम भूमिका निभाई है। आशा की जानी चाहिए कि भविष्य में भी इस क्षेत्र के वासी परस्पर प्रेम और सहयोग की भावना से शहर की उन्नति में अपना योगदान देते रहे
इसके साथ रेजीडेन्शियल सैक्टर में भी रीयल एस्टेट और टाऊनशिप में भी सिरसा के बढ़ते कदम साफ दिखाई दे रहे हैं। ईरा ग्रुप, ग्लोबल स्पेस तथा हुड्डा सैक्टर व शहर की प्राईवेट कॉलोनियां डेवैलप्मैंट में पूरा योगदान कर रहे हैं। इससे सिरसा में प्रोपर्टी डीलरों की बाढ़ सी आ गई लगती है। खेल और साहित्य के क्षेत्र में सिरसा ने बहुत तरक्की की है। खेलों में भारतीय हॉकी टीम ने अंतर्राष्ट्रीय खिलाड़ी सरदारा सिंह (संतनगर) और हरप्रीत सिंह जैसे धुरंधर खिलाड़ी दिए हैं, जो सिरसा ही नहीं, देश व एशिया के लिए गौरव की बात है, क्योंकि वल्र्ड इलेवन टीम में शामिल होने वाला सरदारा सिंह एशिया महाद्वीप का एकमात्र खिलाड़ी है। वो वर्ष 2008 में भारतीय टीम का कप्तान भी रहा है। रस्साकशी में जिले के गांव हरिपुरा की टीम सात बार राष्ट्रीय चैंपियन रह चुकी है। वर्ष 2011 में सीबीएसई की दसवीं की परीक्षा में देश में टॉप रहने वाली डेरा सच्चा सौदा में अध्ययन कर रही गुरअंश ने 2010 में फरीदाबाद में शूटिंग में स्वर्ण पदक जीतकर सिरसा का नाम रोशन किया है। सिरसा जिला के गांव जोधका से भारतीय हॉकी टीम की खिलाड़ी सविता पूनिया भी सिरसा से संबंध रखती है । सविता पूनिया जिन्हे अर्जुन पुरस्कार से सम्मानित किया गया है।
हाल ही में सिरसा में पक्षियों के लिए बनाया गया ये आशियाना काफी चर्चा का विषय बन गया है. पक्षियों के लिए बनाया गया आशियाना 21 मंजिला है, न सिर्फ दो मंजिला. इस आशियाना पक्षियों के खाने-पीने की व्यवस्था भी की गई है, जो गर्मियों और सर्दी के मौसम में भी रहते हैं. इसके अलावा, इस आशियाने में प्रवासी पक्षियों के लिए रात्रि विश्राम की सुविधा दी गई है.
भारत की न्यायपालिका
वर्तमान भारतीय न्यायपालिका (Indian Judiciary) आम कानून (कॉमन लॉ) पर आधारित प्रणाली है किन्तु भारत में न्याय-प्रक्रिया का इतिहास अत्यन्त प्राचीन है। वर्तमान न्यायप्रणाली औपनिवेशिक शासन के समय अंग्रेजों ने बनाई थी। इस प्रणाली को 'आम कानून व्यवस्था' (common law) के नाम से जाना जाता है जिसमें न्यायाधीश अपने फैसलों, आदेशों और निर्णयों से कानून का विकास करते हैं।
15 अगस्त 1947 को स्वतंत्र होने के बाद २६ जनवरी १९५० से भारतीय संविधान लागू हुआ। इस संविधान के माध्यम से ब्रिटिश न्यायिक समिति के स्थान पर नयी न्यायिक संरचना का गठन हुआ था। इसके अनुसार, भारत में कई स्तर के तथा विभिन्न प्रकार के न्यायालय हैं। भारत का शीर्ष न्यायालय नई दिल्ली स्थित सर्वोच्च न्यायालय है जिसके मुख्य न्यायधीश की नियुक्ति भारत के राष्ट्रपति के द्वारा की जाती है। नीचे विभिन्न राज्यों में उच्च न्यायालय हैं। उच्च न्यायालय के नीचे जिला न्यायालय और उसके अधीनस्थ न्यायालय हैं जिन्हें 'निचली अदालत' कहा जाता है।
भारत मे चार महानगरों में अलग अलग उच्चतम न्यायालय बनाने पर विचार किया जा रहा है क्योंकि दिल्ली देश के अनेक भौगोलिक भागों से बहुत दूर है तथा उच्चतम न्यायालय में कार्य का भार ज्यादा है।
भारतीय न्यायप्रणाली का इतिहास
न्यायमूर्ति शान्ति स्वरूप धवन का विचार है कि विश्व की सबसे पुरानी न्यायपालिका भारत में है। किसी अन्य न्यायिक प्रणाली में इससे अधिक प्राचीन या उदात्त वंशावली (pedigree/पेडिग्री) नहीं है। भारतीय न्यायशास्त्र कानून के शासन पर आधारित था। राजा स्वयं कानून के अधीन था। वस्तुतः निरंकुश शक्ति, भारतीय राजनीतिक सिद्धान्त और भारतीय न्यायशास्त्र के लिए अज्ञात था और शासन करने का अधिकार कर्तव्यों की पूर्ति के अधीन था, जिसके उल्लंघन के परिणामस्वरूप राजत्व की समाप्ति हुई। न्यायाधीश स्वतंत्र थे और केवल कानून के अधीन थे। प्राचीन भारत में न्यायपालिका की क्षमता, शिक्षा, सत्यनिष्ठा, निष्पक्षता और स्वतंत्रता के मामले में किसी भी प्राचीन राष्ट्र के उच्चतम मानक थे, और इन मानकों को आज तक पार नहीं किया गया है। भारतीय न्यायपालिका में शीर्ष पर मुख्य न्यायाधीश ( प्राड्विवाक) होता था और उसके नीचे न्यायाधीशों का एक पदानुक्रम (hierarchy) होती थी। प्रत्येक उच्च न्यायालय को नीचे के न्यायालयों के निर्णय की समीक्षा करने की शक्ति दी गयी थी। विवादों का निर्णय अनिवार्य रूप से प्राकृतिक न्याय के उन्हीं सिद्धान्तों के अनुसार किया जाता था जो आज के आधुनिक राज्य में न्यायिक प्रक्रिया को नियंत्रित करते हैं। प्रक्रिया और साक्ष्य के नियम आज के नियमों के समान थे। प्रमाण के अलौकिक तरीके जैसे अग्निपरीक्षा को हतोत्साहित किया गया। आपराधिक मुकदमों में अभियुक्त को तब तक दण्डित नहीं किया जा सकता था जब तक कि कानून के अनुसार उसका अपराध सिद्ध न हो जाए। दीवानी मामलों में मुकदमे में किसी भी आधुनिक परीक्षण की तरह चार चरण शामिल थे - वाद, उत्तर, सुनवाई और डिक्री। रेस ज्युडिकेटा जैसे सिद्धान्त भारतीय न्यायशास्त्र से परिचित थे (प्राङ्न्याय)। दीवानी या फौजदारी सभी मुकदमों की सुनवाई कई न्यायाधीशों की पीठ के द्वारा की जाती थी और शायद ही कभी अकेले बैठे न्यायाधीश द्वारा। राजा को छोड़कर सभी अदालतों के आदेश निश्चित सिद्धान्तों के अनुसार अपील या समीक्षा के अधीन थे। न्यायालय का मौलिक कर्तव्य "बिना पक्षपात या भय के न्याय करना" था। जॉन डब्ल्यू स्पेलमैन (John W. Spellman) ने उचित ही कहा है कि-
सर्वोच्च न्यायालय
भारत की स्वतंत्र न्यायपालिका का शीर्ष सर्वोच्च न्यायालय है, जिसका प्रधान प्रधान न्यायाधीश होता है। सर्वोच्च न्यायालय को अपने नये मामलों तथा उच्च न्यायालयों के विवादों, दोनो को देखने का अधिकार है। भारत में 25 उच्च न्यायालय हैं, जिनके अधिकार और उत्तरदायित्व सर्वोच्च न्यायालय की अपेक्षा सीमित हैं। न्यायपालिका और विधायिका के परस्पर मतभेद या विवाद का सुलह राष्ट्रपति करता है।
उच्च न्यायालय
उच्च न्यायालय राज्य के न्यायिक प्रशासन का एक प्रमुख होता है। भारत में 25 उच्च न्यायालय हैं जिनमें से तीन के कार्यक्षेत्र एक राज्य से ज्यादा हैं। दिल्ली एकमात्र ऐसा केंद्रशासित प्रदेश है जिसके पास उच्च न्यायालय है। अन्य सात केंद्र शासित प्रदेश विभिन्न राज्यों के उच्च न्यायालयों के तहत आते हैं। हर उच्च न्यायालय में एक मुख्य न्यायाधीश और कई न्यायाधीश होते हैं। उच्च न्यायालय के मुख्य न्यायाधीश की नियुक्ति भारत के मुख्य न्यायाधीश और संबंधित राज्य के राज्यपाल की सलाह पर राष्ट्रपति द्वारा की जाती है। उच्च न्यायालयों के अन्य न्यायाधीशों की नियुक्त प्रक्रिया वही है सिवा इस बात के कि न्यायाधीशों के नियुक्ति की सिफारिश संबद्ध उच्च न्यायालय के मुख्य न्यायाधीश करते हैं। उच्च न्यायालयों के न्यायधीश 62 वर्ष की उम्र तक अपने पद पर रहते हैं। न्यायाधीश बनने की अर्हता यह है कि उसे भारत का नागरिक होना चाहिए, देश में किसी न्यायिक पद पर दस वर्ष का अनुभव होना चाहिए या वह किसी उच्च न्यायालय या इस श्रेणी की दो अदालतों में इतने समय तक वकील के रूप में प्रैक्टिस कर चुका हो।
प्रत्येक उच्च न्यायालय को मौलिक अधिकारों की रक्षा करने के लिए अपने कार्यक्षेत्र के अंतर्गत किसी व्यक्ति या किसी प्राधिकारी या सरकार के लिए निर्देश या आदेश या रिट जारी करने का अधिकार है। यह रिट बंदी प्रत्यक्षीकरण, परमादेश, निषेध, अधिकार-पृच्छा और उत्प्रेषण के रूप में भी हो सकता है। कोई भी उच्च न्यायालय अपने इस अधिकार का उपयोग मौलिक अधिकारों से संबंधित उस मामले या घटना में भी कर सकता है जो उसके कार्यक्षेत्र में घटित हुई हो, लेकिन उसमें संलिप्त व्यक्ति या सरकारी प्राधिकरण उस क्षेत्र के बाहर के हों। प्रत्येक उच्च न्यायालय को अपने कार्यक्षेत्र की सभी अधीनस्थ अदालतों के अधीक्षण का अधिकार है। यह अधीनस्थ अदालतों से जवाब तलब कर सकता है और सामान्य कानून बनाने तथा अदालती कार्यवाही के लिए प्रारूप तय करने और मुकदमों और लेखा प्रविष्टियों के तौर-तरीके के बारे में निर्देश जारी कर सकता है।
विभिन्न उच्च न्यायालयों में न्यायाधीशों और अतिरिक्त न्यायाधीशों की स्वीकृत संख्या 678 है लेकिन 26 जून 2006 की स्थिति के अनुसार इनमें से 587 न्यायाधीश अपने-अपने पद पर कार्यरत थे।
राज्य न्यायपालिका में तीन प्रकार की पीठें होती हैं-
एकल जिसके निर्णय को उच्च न्यायालय की डिवीजनल/खंडपीठ/सर्वोच्च न्यायालय में चुनौती दी जा सकती है
खंड पीठ 2 या 3 जजों के मेल से बनी होती है जिसके निर्णय केवल उच्चतम न्यायालय में चुनौती पा सकते हैं
संवैधानिक/फुल बेंच सभी संवैधानिक व्याख्या से संबधित वाद इस प्रकार की पीठ सुनती है इसमे कम से कम पाँच जज होते हैं
अधीनस्थ न्यायालय या निचली अदालतें
देश भर में निचली अदालतों का कामकाज और उसका ढांचा लगभग एक जैसा है। इन अदालतों का दर्जा इनके कामकाज को निर्धारत करता है। ये अदालतें अपने अधिकारों के आधार पर सभी प्रकार के दीवानी और आपराधिक मामलों का निपटारा करती हैं। ये अदालतें नागरिक प्रक्रिया संहिता, 1908 और अपराध प्रक्रिया संहिता, 1973 के आधार पर कार्य करती है। अदालतों को इन संहिताओं में उल्लिखित प्रक्रियाओं के आधार पर निर्णय लेना होता है। इन्हें स्थानीय कानूनों का भी ध्यान रखना होता है।
ऑल इंडिया जजेस एसोसिएशन के मामले डब्ल्यू.पी (सिविल) 1022/1989 में उच्चतम न्यायालय द्वारा किए गए निर्देश के अनुसार देश भर में निचली अदालतों में न्यायिक अधिकारियों के पदों में एकरूपता रखी गई है। सीआर.पीसी के तहत, दीवानी मामलों के लिए जिला एवं अतिरिक्त जिला न्यायाधीश, सिविल जज (सीनियर डिविजन) और सिविल जज (जूनियर डिविजन) होते हैं जबकि आपराधिक मामलों के लिए सत्र न्यायाधीश, अतिरिक्त सत्र न्यायाधीश, मुख्य न्यायिक मजिस्ट्रेट, न्यायिक मजिस्ट्रेट आदि होते हैं। अगर आवश्यक हो तो सभी राज्य सरकारों/केंद्र शासित प्रदेशों के प्रशासन इन श्रेणियों के समान श्रेणियों के माध्यम से वर्तमान पदों में कोई उपयुक्त नियोजन कर सकते हैं।
भारत के संविधान के अनुच्छेद 235 के अनुसार, अधीनस्थ न्यायिक सेवाओं के सदस्यों पर प्रशासनिक नियंत्रण उच्च न्यायालय के क्षेत्राधिकार में आता है। अनुच्छेद 233 और 234 के साथ अनुच्छदे 309 के प्रावधानों के तहत, प्रदत अधिकारों के संदर्भ में, राज्य सरकारें उच्च न्यायालय के साथ परामर्श के बाद इन राज्यों के लिए नियम और विनियम बनाएगी। राज्य न्यायिक सेवाओं के सदस्य इन नियमों और विनियमों द्वारा शासित होंगे।
इस स्तर पर सिविल आपराधिक मामलों की सुनवाई अलग अलग होती है इस स्तर पर सिविल तथा सेशन कोर्ट अलग अलग होते है इस स्तर के जज सामान्य भर्ती परीक्षा के आधार पर भर्ती होते है उनकी नियुक्ति राज्यपाल राज्य मुख्य न्यायाधीश की सलाह पर करता है।
फास्ट ट्रेक कोर्ट – ये अतिरिक्त सत्र न्यायालय है इनका गठन दीर्घावधि से लंबित अपराध तथा अंडर ट्रायल वादों के तीव्रता से निपटारे हेतु किया गया है
ये अतिरिक्त सत्र न्यायालय है इनका गठन दीर्घावधि से लंबित अपराध तथा अंडर ट्रायल वादों के तीव्रता से निपटारे हेतु किया गया है इसके पीछे कारण यह था कि वाद लम्बा चलने से न्याय की क्षति होती है तथा न्याय की निरोधक शक्ति कम पड जाती है जेल में भीड बढ जाती है 10 वे वित्त आयोग की सलाह पर केद्र सरकार ने राज्य सरकारों को 1 अप्रैल 2001 से 1734 फास्ट ट्रेक कोर्ट गठित करने का आदेश दिया अतिरिक्त सेशन जज याँ उंचे पद से सेवानिवृत जज इस प्रकार के कोर्टो में जज होता है इस प्रकार के कोर्टो में वाद लंबित करना संभव नहीं होता हैहर वाद को निर्धारित स्मय में निपटाना होता है
आलोचना
1. निर्धारित संख्या में गठन नहीं हुआ।
2. वादों का निर्णय संक्षिप्त ढँग से होता है जिसमें अभियुक्त को रक्षा करने का पूरा मौका नहीं मिलता है।
3. न्यायधीशों हेतु कोई सेवा नियम नहीं है।
ट्रिब्यूनल
सामान्य तौर पर ट्रिब्यूनल एक व्यक्ति या संस्था को कहा जाता है, जिसके पास न्यायिक काम करने का अधिकार हो चाहे फिर उसे शीर्षक में ट्रिब्यूनल ना भी कहा जाए। उदाहरण के लिए, एक न्यायाधीश वाली अदालत में भी हाजिर होने पर वकील उस जज को ट्रिब्यूनल ही कहेगा।
8 अक्टूबर 2012 को भारत के सर्वोच्च न्यायालय की वेबसाइट पर अपलोड की गई अधिसूचना के मुताबिक 19 ट्रिब्यूनल हैंः
न्यायाधीशों की नियुक्ति
भारत के संविधान में सर्वोच्च न्यायालय, उच्च न्यायालय और जिला न्यायालय में न्यायधीशों की नियुक्ति को लेकर नियम बनाए गए हैं। सर्वोच्च न्यायालय के न्यायधीश की नियुक्ति भारत के राष्ट्रपति द्वारा मुख्य न्यायाधीश की सलाह से होती है। उनकी नियुक्ति मुख्य न्यायाधीश और चार वरिष्ठ जजों के समूह के तहत होती है। उसी तरह हाई कोर्ट के लिए राष्ट्रपति मुख्य न्यायाधीश, उस राज्य के राज्यपाल और उस हाई कोर्ट के मुख्य न्यायाधीश की सलाह पर नियुक्ति करता है। जज बनने के लिए किसी व्यक्ति की पात्रता यह है कि उसे भारत का नागरिक होना चाहिये। सुप्रीम कोर्ट का जज बनने के लिए उसका पांच साल अधिवक्ता के तौर पर या किसी हाई कोर्ट में जज के तौर पर दस साल कार्य किया होना आवश्यक है। हाई कोर्ट जज के लिए जरुरी है कि उस व्यक्ति ने किसी हाई कोर्ट में कम से कम दस साल अधिवक्ता के तौर पर कार्य किया हो।
किसी जज को उसके पद से कदाचार के आधार पर राष्ट्रपति के आदेश पर हटाया जा सकता है। सर्वोच्च न्यायालय के किसी न्यायधीश को केवल तब ही हटाया जा सकता है जब नोटिस पर 50 राज्यसभा या 100 लोकसभा सदस्यों के हस्ताक्षर हों।
लोक अदालत
लोक अदालतें नियमित कोर्ट से अलग होती हैं। पदेन या सेवानिवृत जज तथा दो सदस्य एक सामाजिक कार्यकता, एक वकील इसके सदस्य होते है सुनवाई केवल तभी करती है जब दोनों पक्ष इसकी स्वीकृति देते हों। ये बीमा दावों क्षतिपूर्ति के रूप वाले वादों को निपता देती है
इनके पास वैधानिक दर्जा होता है वकील पक्ष नहीं प्रस्तुत करते हैं
इनके लाभ
1. न्यायालय शुल्क नहीं लगते
2. यहाँ प्रक्रिया संहिता/साक्ष्य एक्ट नहीं लागू होते
3. दोनों पक्ष न्यायधीश से सीधे बात कर समझौते पर पहुचँ जाते है
4. इनके निर्णय के खिलाफ अपील नहीं ला सकते है
आलोचना
1. ये नियमित अंतराल से काम नहीं करती है
2. जब कभी काम पे आती है तो बिना सुनवाई के बडी मात्रा में मामले निपटा देती है
3. जनता लोक अदालतों की उपस्थिति तथा लाभों के प्रति जागरूक नहीं है।
न्यायपालिका का भारतीयकरण
सितम्बर २०२१ में भारत के मुख्य न्यायधीश ने कहा कि भारतीय न्यायव्यवस्था के भारतीयकरण की महती आवश्यकता है। इसी तरह, दिसम्बर २०२१ में न्यायमूर्ति नजीर अहमद ने कहा कि मनु, कौटिल्य आदि प्राचीन धर्मशास्त्रियों (विधिचिन्तकों) की उपेक्षा करना और औपनिवेशिक व्यवस्था से चिपके रहना हमारे संवैधानिक लक्ष्यों की प्राप्ति में बाधक है। आगे उन्होंने यह भी कहा-
हमारे यहां की छोटी-बड़ी सभी अदालतों में करीब साढ़े तीन करोड़ मुकदमे लटके हुए हैं। एक-एक मुकदमे को निपटाने में दस-दस, पंद्रह-पंद्रह साल लग जाते हैं। इसका मुख्य कारण है - अंग्रेजी का एकाधिकार। हमारे सारे कानून अंग्रेजी में और अंग्रेजी राज की जरूरतों के मुताबिक बने हुए हैं। अपने नागरिकों को वास्तविक अर्थों में न्याय दिलाने के लिए इस समूची न्याय व्यवस्था का भारतीयकरण किया जाना बहुत जरूरी है। ऐसा करने से न्याय व्यवस्था न सिर्फ सस्ती होगी, बल्कि मुकदमे भी जल्दी निपटेंगे और लोगों की न्याय व्यवस्था के प्रति आस्था भी मजबूत होगी।
स्पीति भाषा
स्पीति भाषा (Spiti language), जिसे स्पीति भोटी (Spiti Bhoti) भी कहा जाता है, भारत के हिमाचल प्रदेश राज्य की स्पीति घाटी में बोली जाने वाली एक तिब्बताई भाषा है। यह लाहौली-स्पीति भाषाओं के समूह की सदस्य है जो सभी मानक तिब्बती भाषा के समीप हैं।
तीर्थ
तीर्थ धार्मिक और आध्यात्मिक महत्त्व वाले स्थानों को कहते हैं जहाँ जाने के लिए लोग लम्बी और अकसर कष्टदायक यात्राएँ करते हैं। इन यात्राओं को तीर्थयात्रा (pilgrimage) कहते हैं। हिन्दू धर्म के तीर्थ प्रायः देवताओं के निवास-स्थान महत्त्वपूर्ण तीर्थ हैं और इसके अतिरिक्त कई तीर्थ महत्त्वपूर्ण ऐतिहासिक व्यक्तियों के जीवन से भी सम्बन्धित हो सकते हैं। उदाहरण स्वरूप, मास्को में लेनिन की समाधि साम्यवादियों के लिए एक तीर्थ है।
हिन्दू धर्म के महत्त्वपूर्ण तीर्थ
भारत की सांस्कृतिक एकता को मजबूत करने हेतु आदि शंकराचार्य नें भारत के चार दिशाओं में चार धामों की स्थापना की। उत्तर में बद्रीनाथ, दक्षिण में रामेश्वरम, पूरब में जगन्नाथपुरी एवं पश्चिम में द्वारका - हिन्दुओं के चार धाम हैं। पूर्व में हिन्दू इन धामों की यात्रा करना अपना पवित्र कर्तव्य मानते थे। कालान्तर में हिन्दुओं के नये तीर्थ आते गये हैं।
बौद्ध धर्म के तीर्थ
बौद्ध धर्म में चार तीर्थ सबसे महत्त्वपूर्ण हैं:
निकोलस सर्कोजी
निकोला सार्कोज़ी (फ़्रांसिसी: Nicolas Sarkozy, अन्तर्राष्ट्रीय ध्वन्यात्मक लिपि: [niko'la saʁko'zi], जन्म 28 जनवरी, 1955) 17 मई 2007 से फ़्राँस के राष्ट्रपति और यूएमपी का नेता है। यह ज़्याक शिराक के बाद है। वह 6 मई में उम्मीद होगा।
ढिबर
ढिबर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
नौला कोट, द्वाराहाट तहसील
नौला कोट, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
धुले
धुले (Dhule) भारत के महाराष्ट्र राज्य के धुले ज़िले में स्थित एक नगर है। यह उस ज़िले का मुख्यालय भी है। यह महाराष्ट्र के उत्तर-पश्चिमी भाग में स्थित एक महानगर एवं महानगरपालिका है। यह भारत के गिने-चुने नगरों में से एक है जो सुनियोजित ढंग से बसाये गये हैं। इस नगर की योजना भारतरत्न मोक्षगुंडम विश्वेश्वरय्या द्वारा निर्मित की गयी थी।
धुले शहर मुख्य रूप से हिंदू भगवान् आदिशक्ति एकवीरा और स्वामी नारायण मंदिर से प्रसिद्ध है| धुले शहर में स्कूलों घरो और व्यापार आदि आयातो में संचार परिवाहन की व्यवस्था है। धुले शहर काफी तजिसे कपड़ा, खाद्य तेल, सूचना प्रौद्योगिकी और पावरलूम उद्योग में आगे बढ़ रहा है साथ ही इसका संचार पुरे महाराष्ट्र में फैला है जिसके लाभ स्वरुप NH-3, NH-6, और NH-211 जैसे राष्ट्रीय महामार्ग सड़के धुले शहर से जुड़ती है और अपेक्षित रूप से मनमाड जंक्शन रेलवे स्टेशन -इन्दौर रेलगाड़ी प्रकल्प भी है।
दक्षिण अफ्रीका महिला क्रिकेट टीम का भारत दौरा 2020–21
दक्षिण अफ्रीका महिला क्रिकेट टीम मार्च 2021 में भारतीय महिला क्रिकेट टीम के खिलाफ खेली थी। पांच महिला वनडे अन्तरराष्ट्रीय (मवनडे) और तीन महिला ट्वेन्टी २० अंतरराष्ट्रीय (मटी20आई) मैच लखनऊ के एकाना क्रिकेट स्टेडियम में खेले गए थे। दौरे की संक्षिप्त सूचना होने के बावजूद, क्रिकेट दक्षिण अफ्रीका ने पुष्टि की कि कोविड-19 के परीक्षण किए गए थे और टीम यात्रा करने के लिए तैयार थी। दौरे से पहले, भारत का आखिरी अंतरराष्ट्रीय मैच 8 मार्च 2020 को 2020 आईसीसी महिला टी20 विश्व कप का फाइनल था। दक्षिण अफ्रीकी टीम 26 फरवरी 2021 को भारत पहुंची और छह दिन संगरोध में रखा गया।
दक्षिण अफ्रीका ने पहला मवनडे जीता वहीं भारत ने दूसरा मैच जीतकर श्रृंखला 1-1 से बराबर की। इसके बाद दक्षिण अफ्रीका ने अगले दो मवनडे जीतकर श्रृंखला को जीत लिया। दक्षिण अफ्रीका ने पांचवां मवनडे को पांच विकेट से जीतकर श्रृंखला 4-1 से अपने नाम की।
मटी20आई श्रृंखला से पहले, भारत की कप्तान हरमनप्रीत कौर को चोट के कारण मैचों से बाहर कर दिया गया, स्मृति मंधाना ने उनकी जगह भारत की कप्तानी की। दक्षिण अफ्रीका ने पहले दो मटी20आई मैच जीते, इसी के साथ भारत के खिलाफ इस प्रारूप में अपनी पहली श्रृंखला जीत दर्ज करी। भारत ने अंतिम मैच नौ विकेट से जीता, वहीं दक्षिण अफ्रीका ने श्रृंखला 2-1 से जीती।
दस्ता
मटी20आई श्रृंखला से पहले, भारत की कप्तान हरमनप्रीत कौर को चोट के कारण मैच से बाहर कर दिया गया, स्मृति मंधाना को उनकी जगह कप्तान के रूप में नामित किया।
दीपाल गनववार्डीन
दीपल गनवर्दिन (जन्म 21 अक्टूबर 1969) एक श्रीलंकाई पूर्व प्रथम श्रेणी क्रिकेटर है। अब वह एक अंपायर हैं और अक्टूबर 2015 में श्रीलंका बोर्ड अध्यक्ष के इलेवन और वेस्टइंडीज के बीच एक टूर मैच में खड़े थे। 5 दिसंबर 2019 को, उन्होंने 2019 के दक्षिण एशियाई खेलों में पुरुषों के टूर्नामेंट में नेपाल और भूटान के बीच अपने पहले ट्वेंटी 20 अंतर्राष्ट्रीय (टी20ई) मैच में अंपायरिंग की।
शिहाबुद्दीन उमर ख़िलजी
शिहाबुद्दीन उमर ख़िलजी, अलाउद्दीन ख़िलजी का पुत्र था। मलिक काफ़ूर के कहने पर अलाउद्दीन ने अपने पुत्र 'ख़िज़्र ख़ाँ' को उत्तराधिकारी न बना कर अपने 5-6 वर्षीय पुत्र शिहाबुद्दीन उमर को उत्तराधिकारी नियुक्त कर दिया। अलाउद्दीन की मृत्यु के बाद काफ़ूर ने शिहाबद्दीन को सुल्तान बना कर सारा अधिकार अपने हाथों में सुरक्षित कर लिया। लगभग 35 दिन के सत्ता उपभोग के बाद काफ़ूर की हत्या अलाउद्दीन के तीसरे पुत्र मुबारक ख़िलजी ने करवा दी। काफ़ूर की हत्या के बाद वह स्वयं सुल्तान का संरक्षक बन गया और कालान्तर में उसने शिहाबुद्दीन को अंधा करवा कर क़ैद करवा दिया।
बैटलग्राउंड्स मोबाइल इंडिया
बैटलग्राउंड मोबाइल इंडिया (संक्षिप्त रूप में BGMI, जिसे पहले पबजी मोबाइल इंडिया के नाम से जाना जाता था ब्लूहोल (कंपनी)|) क्राफ्टन द्वारा विकसित और प्रकाशित एक ऑनलाइन मल्टीप्लेयर बैटल रॉयल गेम है। यह गेम विशेष रूप से भारतीय यूजर्स के लिए है।
यह गेम 2 जुलाई 2021 को एंड्रॉइड (प्रचालन तंत्र)|एंड्रॉयड उपकरणों के लिए जारी किया गया था।
इतिहास
नवंबर 2020 में, कुछ खबरें आईं कि पबजी मोबाइल भारत में वापस आ रहा है जिसका नाम PUBG Mobile India है। 24 नवंबर, 2020, पर प्रकाशित एक समाचार पर टाइम्स ऑफ इंडिया, कि सूचना PUBG निगम और दक्षिण कोरिया के वीडियो गेम कंपनी Krafton इंक पंजीकृत किया है PUBG इंडिया प्राइवेट लिमिटेड के तहत कारपोरेट मामलों के मंत्रालय, भारत सरकार फिर से लॉन्च करने के लिए भारत में पबजी मोबाइल।
मई 2021 में, यह पता चला कि पबजी मोबाइल भारतीय गेमिंग बाजार में प्रवेश करने के लिए खुद को बैटलग्राउंड मोबाइल इंडिया के रूप में रीब्रांड कर रहा था। उसके बाद 7 मई, 2021 को द इंडियन एक्सप्रेस की एक खबर ने बताया कि, एक प्रेस बयान में क्राफ्टन ने पुष्टि की कि वे पबजी मोबाइल के समान गेम बैटलग्राउंड मोबाइल इंडिया लॉन्च करने जा रहे हैं।
डेटा गोपनीयता संघर्ष
एंड्रॉयड उपयोगकर्ताओं के लिए शुरुआती बीटा रिलीज़ के बाद, 21 जून, 2021 को, IGN India ने सबसे पहले बताया कि उपयोगकर्ताओं के एंड्रॉयड डिवाइस के बारे में डेटा Tencent के स्वामित्व वाले चीन सर्वरों को भेजा जा रहा था। द टाइम्स ऑफ इंडिया की रिपोर्ट के अनुसार, "इसके पीछे एक कारण पबजी मोबाइल अकाउंट ट्रांसफर फीचर के कारण हो सकता है कि क्राफ्टन BGMI खिलाड़ियों को अपने खाते और गेम डेटा को पबजी मोबाइल से BGMI में दिसंबर 2021 तक स्थानांतरित करने की अनुमति दे रहा है।"
इस डेटा साझाकरण उल्लंघन के बाद , बैटलग्राउंड मोबाइल इंडिया के डेवलपर, क्राफ्टन को चीन स्थित सर्वरों के साथ डेटा साझा करने की समस्या को ठीक करने के लिए एक छोटा इन-गेम अपडेट जारी किया। हालाँकि, यह भी बताया गया था कि यदि कोई उपयोगकर्ता एप्लिकेशन डेटा को हटाता है तो गेम चीनी सर्वर पर पिंग कर सकता है।
रिहाई
खेल की घोषणा 6 मई 2021 को की गई थी। गेम का प्री-रजिस्ट्रेशन 18 मई 2021  को एंड्रॉइड यूजर्स के लिए शुरू किया गया था और गेम का अर्ली एक्सेस बीटा वर्जन 17 जून 2021 को केवल एंड्रॉइड यूजर्स के लिए जारी किया गया था।  यह गेम 2 जुलाई 2021 को एंड्रॉयड उपकरणों के लिए जारी किया गया था। हालांकि बताया जा रहा है कि क्राफ्टन अपने आईओएस वर्जन को रिलीज करने पर काम कर रहा है।
मतंगेश्वर मन्दिर
खजुराहो के मंदिरों में पवित्रतम माना जाने वाले, इस मंदिर की वर्तमान में भी पूजा- अर्चना की जाती है। यह अलग बात है कि यह मंदिर इतिहास का भाग है, लेकिन यह आज भी हमारे जीवन से जुड़ा हुआ है। लक्ष्मण मंदिर के पास ही, निर्मित यह मंदिर ३५' का वर्गाकार है। गर्भगृह भी चौरस है। इसका प्रवेश द्वार पूर्वी ओर है। यह मंदिर अधिक अलंकृत नहीं है। सादा- सा दिखाई देने वाले इस मंदिर का शिखर बहुमंजिला है। इसका निर्माणकाल ९५०- १००२ ई. सन् के बीच का है। इसके गर्भगृह में वृहदाकार का शिवलिंग है, जो ८' ४ ऊँचा है और ३'८ घेरे वाला है। इस शिवलिंग को मृत्युंजय महादेव के नाम से जाना जाता है।
त्रिरथ प्रकृति का यह मंदिर भद्र छज्जों वाला है। इसकी छत बहुमंजिली तथा पिरामिड आकार की है। इसकी कुर्सी इतनी ऊँची है कि अधिष्ठान तक आने के लिए अनेक सीढियां चढ़नी पड़ती है। मंदिर खार- पत्थर से बनाया गया है। भद्रों पर सुंदर रथिकाएँ हैं और उनके ऊपरी भाग पर उद्गम है। इसका कक्षासन्न भी बड़ा है। इसके अंदर देव प्रतिमाएँ भी कम संख्या में है।
गर्भगृह सभाकक्ष में वतायन छज्जों से युक्त है। इसका कक्ष वर्गाकार है। मध्य बंध अत्यंत सादा, मगर विशेष है। इसकी ऊँचाई को सादी पट्टियों से तीन भागों में बांटा गया है। स्तंभों का ऊपरी भाग कहीं- कहीं बेलबूटों से सजाया गया है। वितान भीतर से गोलाकार है। यह एक मात्र मंदिर है, जिसका आकार लगातार पूजा- अर्चना सदियों से चली आ रही है। अतः इस मंदिर का धार्मिक महत्व अक्षुण्ण है।
शिवलिंग के नीचे मणि स्थापित होने की प्राचीन मान्यता
खजुराहो मंदिर में विराजमान शिवलिंग के निचे प्राचीन कथाओ के अनुसार मणि स्थित है। दर्शन करने वाले भक्तो की मनोकामना पूर्ण होती है। प्राचीन कथाओंके अनुसार भगवान शिव के पास मरकत मणि थी जिस मणि को भगवान शिव ने पांडवो में सबसे बड़े भाई युधिष्ठिर को दिया था। इसके बाद युधिष्ठिर ने मरकत मणि मतंगऋषि को समर्पित कर दिया इसके बाद यह मणि मतंगऋषि ने राजा हर्षवर्धन को देदी।
मतंगऋषि के नाम से इस मंदिर का नाम मतंगेश्वर से नाम से पहचाना जाता है। मतंगऋषि ने इस मणि भगवान शिव के 9 फिट शिवलिंग के निचे मणि की सुरक्षा की दृस्टि से स्थापित किया गया है जिसकी वजह से भगवान शिव और मणि के प्रताप से भक्तो की मांगी हुई हर मुराद पूर्ण होती है।
हर साल शिवलिंग बढ़ने का रहस्य
खजुराहो मतंगेश्वर महादेव मंदिर का रहस्य और खास बात लगभग 9 फिट ऊँचा शिवलिंग है। मतंगेश्वर मंदिर का रहस्य यह है की मंदिर में मौजूद भगवान शिव को समर्पित शिवलिंग हर साल ऊंचाई बढ़ जाती है। मतंगेश्वर मंदिरखजुराहो के सब मंदिरो में से यह मंदिर सुन्दर और पवित्र माना जाता है। मतंगेश्वर मंदिर के स्तंभ और दीवारों पर खजुराहो मंदिरो की तरह कामुक प्रतिमाये नहीं है।
मतंगेश्वर मंदिर की शिवलिंग को मृत्युंजय महादेव के नाम से पहाचाना जाता है। ऐसा माना जाता है की शिवलिंग जितना धरती के ऊपर दिखाई देता है उससे अधिक धरती के निचे स्थापित है। मतंगेश्वर मंदिर स्थित भगवान महादेव की शिवलिंग की ऊंचाई करीबन 9 फिट है और जीतनी धरती के बहार दिखती है उनसे ज्यादा धरती के अंदर स्थित है।
रतू, राँची
रतू (Ratu) भारत के झारखण्ड राज्य के राँची ज़िले में स्थित एक नगर है। यह राँची नगर से पश्चिमोत्तर में स्थ्ति है।
गाँजा
गांजा एक मादक पदार्थ है जो गांजे के पौधे से भिन्न-भिन्न विधियों से बनाया जाता है। इसका उपयोग मनोसक्रिय मादक के रूप में किया जाता है। मादा भांग के पौधे के फूल, आसपास की पत्तियों एवं तनों को सुखाकर बनने वाला गांजा सबसे सामान्य (कॉमन) है। गांजा का सेवन करने पर व्यक्ती की उत्तेजना बढ जाती है। गांजे मे मिलाई जाने वाली तम्बाकू मिरजी  कर्करोग का प्रमुख कारण है। गांजा व्यसनी लोगों के चेहरे पर काले दाग पड जाते है। गांजा के पौधे के औषध से मनोरुग्ण का ईलाज किया जाता है। फ्रान्स के लोग आत्मविश्वास बढाने के लिए गांजा का सेवन करते है। दुनिया का सबसे बेहतरीन गांजा  मलाना हिल्स हिमाचल  में उगता है।
गाँजे का पौधा
गाँजा एक मादक द्रव्य है जो कैनाबिस सैटाइवा (Cannabis sativa Linn) नामक वनस्पति से प्राप्त होता है। यह मोरेसिई (Moreaceae) कुल के कनाब्वायडी समुदाय का पौधा है। यह मध्य एशिया का आदिनिवासी है, परंतु समशीतोष्ण एवं उष्ण कटिबंध के अनेक प्रदेशों में स्वयंजात अथवा कृषिजन्य रूपों में पाया जाता है। भारत में बीज की बोआई वर्षा ऋतु में की जाती है। गाँजे का क्षुप प्राय: एकलिंग, एकवर्षायु और अधिकतर चार से आठ फुट तक ऊँचा होता है। इसके कांड सीधे और कोणयुक्त, पत्तियाँ करतलाकार, तीन से आठ पत्रकों तक में विभक्त, पुष्प हरिताभ, नर पुष्पमंजरियाँ लंबी, नीचे लटकी हुई और रानी मंजरियाँ छोटी, पत्रकोणीय शुकिओं (Spikes) की होती हैं। फल गोलाई लिए लट्टु के आकार का और बीज जैसा होता है। पौधे गंधयुक्त, मृदुरोमावरण से ढके हुए और रेज़िन स्राव के कारण किंचित्‌ लसदार होते हैं।
कैनाबिस के पौधों से गाँजा, चरस और भाँग, ये मादक और चिकित्सोपयोगी द्रव्य तथा फल, बीजतैल और हेंप (सन सदृश रेशा), ये उद्योगोपयोगी द्रव्य, प्राप्त किए जाते हैं।
गाँजा
नारी पौधों के फूलदार और (अथवा) फलदार शाखाओं को क्रमश: सुखा और दबाकर चप्पड़ों के रूप में गाँजा तैयार किया जाता है। केवल कृषिजात पौधों से, जिनका रेज़िन पृथक्‌ न किया गया हो, गाँजा तैयार होता है। इसकी खेती आर्द्रएवं उष्ण प्रदेशों में भुरभुरी, दोमट (loamy) अथवा बलुई मिट्टी में बरसात में होती है। जून जुलाई में बोआई और दिसंबर जनवरी में, जब नीचे की पत्तियाँ गिर जाती हैं और पुष्पित शाखाग्र पीले पड़ने लगते हैं, कटाई होती है। कारखानों में इनकी पुष्पित शाखाओं को बारंबार उलट-पलट कर सुखाया और दबाया जाता है। फिर गाँजे को गोलाकार बनाकर दबाव के अंदर कुछ समय तक रखने पर इसमें कुछ रासायनिक परिवर्तन होते हैं, जो इसे उत्कृष्ट बना देते हैं। अच्छी किस्म के गाँजे में से १५ से २५ प्रतिशत तक रेज़िन और अधिक से अधिक १५ प्रतिशत राख निकलती है।
चरस
नारी पौधों से जो रालदार स्राव निकलता है उसी को हाथ से काछकर अथवा अन्य विधियों से संगृहीत किया जाता है। इसे ही चरस या 'सुल्फा' कहते हैं। ताजा चरस गहरे रंग का और रखने पर भूरे रंग का हो जाता है। अच्छी किस्म के चरस में ४० प्रतिशत राल होती है। वायु के संपर्क में रखने से इसकी मादकता क्रमश: कम होती जाती है। रेज़िन स्राव पुष्पित अवस्था में कुछ पहले निकलना प्रारंभ होता है और गर्भाधान के बाद बंद हो जाता है। इसलिये गाँजा या चरस के खेतों से नर पौधों को छाँट छाँटकर निकाल दिया जाता है। प्राय: शीततर प्रदेशों में यह स्राव अधिक निकलता है। इसलिये चरस का आयात भारत में बाहर से प्राय: यारकंद से तिब्बत मार्ग द्वारा, होता रहा है।
वस्तुतः चरस गाँजे के पेड़ से निकला हुआ एक प्रकार का गोंद या चेप है जो देखने में प्रायः मोम की तरह का और हरे अथवा कुछ पीले रंग का होता है और जिसे लोग गाँजे या तंबाकू की तरह पीते हैं। नशे में यह प्रायः गाँजे के समान ही होता है। यह चेप गाँजे के डंठलों और पत्तियों आदि से उत्तरपश्चिम हिमालय में नेपाल, कुमाऊँ, काश्मीर से अफगानिस्तान और तुर्किस्तान तक बराबर अधिकता से निकलता है और इन्ही प्रदेशों का चरस सबसे अच्छा समझा जाता है। बंगाल, मध्यप्रदेश आदि देशों में और यूरोप में भी यह बहुत ही थोड़ी मात्रा में निकलता है।
गाँजे के पेड़ यदि बहुत पास-पास हों तो उनमें से चरस भी बहुत ही कम निकलता है। कुछ लोगों का मत है कि चरस का चेप केवल नर पौधों से निकलता है। गरमी के दिनों में गाँजे के फूलने से पहले ही इसका संग्रह होता है। यह गाँजे के डंठलों को हावन दस्ते में कूटकर या अधिक मात्रा में निकलने के समय उस पर से खरोंचकर इकट्ठा किया जाता है। कहीं-कहीं चमड़े का पायजामा पहनकर भी गाँजे के खेतों में खूब चक्कर लगाते हैं जिससे यह चेप उसी चमड़े में लग जाता है, पीछे उसे खरोचकर उस रूप में ले आते हैं जिसमें वह बाजारों में बिकता है। ताजा चरस मोम की तरह मुलायम और चमकीले हरे रंग का होता है पर कुछ दिनों बाद वह बहुत कड़ा और मटमैले रंग का हो जाता है। कभी-कभी व्यापारी इसमें तीसी के तेल और गाँजे की पत्तियों के चूर्ण की मिलावट भी देते हैं। इसे पीते ही तुरंत नशा होता है और आँखें बहुत लाल हो जाती हैं। यह गाँजे और भाँग की अपेक्षा बहुत अधिक हानिकारक होता है और इसके अधिक व्यवहार से मस्तिष्क में विकार आ जाता है। पहले चरस मध्य एशिया से चमड़े के थैलों (या छोटे-छोटे चरसों) में भरकर आता था। इसी से उसका नाम चरस पड़ गया।
दुनिया का सबसे अच्छा चरस मलाना क्रिम  के नाम से जाना जाता है। मलाना नाम के गांव मे यह चरस बनती है। यह गांव अपने आप में एक अजूबां है। यहा २०१८ में ५९३ एकर गांजा का उत्पादन हुआ था। यहा कि चरस (Ind. Currency )  ११०० रू. प्रति १० ग्राम  के भाव से बिकती है।
भाँग
कैनाबिस के जंगली अथवा कृषिजात, नर अथवा नारी, सभी प्रकार के पौधों की पत्तियों से भाँग प्राय: तैयार की जाती है। पुष्पित शाखाएँ भी कभी साथ में मिली पाई जाती हैं, परंतु नीचे की पुरानी और निष्क्रिय पत्तियाँ संग्रह के समय छोड़ दी जाती हैं। तैयार करते समय पत्तियों को बारी-बारी से धूप और ओस में रखते हैं और सूख जाने पर इन्हें दबाकर रखते हैं। उत्तरी भारत के सभी प्रदेशों एवं मद्रास में, जंगली पौधों से, हल्के दर्जे की भाँग तैयार की जाती है। भाँग, सिद्धि, विजया, सब्जी तथा पत्ती आदि नामों से यह प्रसिद्ध है।
उपयोग
गाँजा और चरस का तंबाकू के साथ धूप्रपान के रूप में और भाँग का शक्कर आदि के साथ पेय अथवा तरह-तरह के माजूमों (मधुर योगों) के रूप में प्राय: एशियावासियों द्वारा उपयोग होता है। उपर्युक्त तीनों मादक द्रव्यों का उपयोग चिकित्सा में भी उनके मनोल्लास-कारक एवं अवसादक गुणों के कारण प्राचीन समय से होता आया है। ये द्रव्य दीपन, पाचन, ग्राही, निद्राकर, कामोत्तेजक, वेदनानाशक और आक्षेपहर होते हैं। अत: पाचनविकृति, अतिसार, प्रवाहिका, काली खाँसी, अनिद्रा और आक्षेप में इनका उपयोग होता है। बाजीकर, शुक्रस्तंभ और मन:प्रसादकर होने के कारण कतिपय माजूमों के रूप में भाँग का उपयोग होता है। अतिशय और निरंतर सेवन से क्षुधानाश, अनिद्रा, दौर्बल्य और कामावसाद भी हो जाता है।
फल और बीजतैल
स्वयंजात पौधों से, फलों का संग्रह, मुर्गी आदि पालतू चिड़ियों को खिलाने के लिए होता है। इसे पेरने पर लगभग ३५ प्रतिशत हरतपीत तैल निकलता है, जिसका उपयोग प्राय: अलसी तैल के स्थान पर होता है।
हेंप
यद्यपि 'हेंप' शब्द का व्यवहार कई जाति के पौधों से प्राप्त होने वाले रेशों के लिए होता है, तथापि वास्तविक हेंप (true hemp) कैनाबिस के रेशे को ही कहते हैं। रेशे के लिये कैनाबिस की खेती यूरोप, अमरीका, चीन, जापान, भारत (अल्मोड़ा आदि के ऊँचे पहाड़ी भागों एवं ट्रावनकोर) और कुछ कुछ नेपाल में होती है। इसके लिये किंचित्‌ आर्द्र जलवायु और अच्छी दोमट मिट्टी चाहिए। नीचे की पत्तियों के गिरने और शाखाओं के पीले पड़ने पर खेत काटे जाते हैं। तनों को पानी (भारत) या ओस (यूरोप, अमरीका) में सड़ाकर रेशे पृथक किए जाते हैं। पुष्पितावस्था के ठीक पहले काटी हुई फसल से उत्तम रेशे निकलते हैं। श्वेत या तृणवर्ण के और अलसीसूत्र (linen) के सदृश चमकवाले सूत्र उत्तम पाने जाते हैं, सूत्र लंबाई में प्राय: ४० से ८० इंच तक बड़े, सूत्राग्र कुंठित, गोल और पृष्ठ असमतल होता है। जिन कोशों में ये बने होते हैं, वे प्राय: पौन इंच लंबे और २२ म्यू (म्यू=१/१,००० मि॰मी॰) मोटे होते हैं। इनका कोषावरण सैजूलोज ओर लिग्नोसैलूलोज का बना होता है। हेंप सूत्रों का उपयोग पतली डोरियों, रस्से, पाल आदि के विशेष प्रकार के कपड़े और गलीचे बनाने में होता है। हेंप कांड का उपयोग मोटे किस्म का कागल बनाने में भी हो सकता है।
इतिहास
कुछ प्राचीन समाजों को गांजा की औषधीय एवं मनोसक्रिय (psychoactive) गुण पता थे तथा इसका प्रयोग बहुत पुराने काल से लगातार होता आया है। कुछ अन्य समाजों में इसे सामाजिक कुप्रथा जैसा माना जाने लगा।
रइस मागोस
रइस मागोस (Reis Magos) भारत के गोवा राज्य के उत्तर गोवा ज़िले की बारदेज़ तालुका में स्थित एक नगर है।
तकिनगर
तकिनगर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रोहतक
रोहतक (Rohtak) भारत के हरियाणा राज्य के रोहतक ज़िले में स्थित एक नगर है। यह ज़िले का मुख्यालय भी है।
विवरण
रोहतक जिला चारों तरफ से हरियाणा के ही पाँच जिलों से घिरा हुआ है। वे हैं: उत्तर में जींद, पूर्व में सोनीपत, पश्चिम में भिवानी, दक्षिण में झज्जर उत्तर-पश्चिम में हिसार और दक्षिण पश्चिम में बहादुरगढ़ है। यमुना और सतलज नदियों के मध्यवर्ती उच्चसम भूमि पर, दिल्ली के उत्तर-पश्चिम में यह जिला स्थित है। इसका उत्तरी भाग पश्चिमी यमुना नहर के रोहतक और बुटाना शाखाओं द्वारा सींचा जाता है, किंतु मध्यवर्ती मैदान का अधिकांश भाग अनिश्चित प्राकृतिक वर्षा पर निर्भर है।
इतिहास
कहा जाता है कि पहले रोहतासगढ़ (रोहतास का दुर्ग) कहलाने वाले रोहतक की स्थापना रोहतास नामक एक राजा द्वारा की गई थी। यहाँ 1140 में निर्मित दीनी मस्जिद है। समीप के खोकरा कोट टीले की खुदाई से बौद्ध मूर्तियों के अवशेष मिले हैं। दक्षिण पंजाब का यह अति प्राचीन नगर है। इसका उल्लेख महाभारत सभापर्व में प्रसंग नकुल की पश्चिम दिशा की दिग्विजय का है जो इस प्रकार है:-
इस प्रदेश को यहाँ बहुत उपजाऊ बताया गया है तथा इसमें मत्तमयूरकों का निवास बताया गया है, जिनके इष्टदेव स्वामी कार्तिकेय थे। इसी प्रसंग में इसके पश्चात ही शेरीषक (वर्तमान सिरसा) का उल्लेख है। उद्योग पर्व में भी रोहितक को कुरुदेश के सन्निकट बताया गया है- दुर्योधन के सहायतार्थ जो सेनाएँ आई थीं, वे रोहतक के पास भी ठहरी थीं-
रोहतक के पास उस समय वन प्रदेश रहा होगा, जिसे यहाँ रोहिताकारण्य कहा गया है। कर्ण ने भी रोहितक निवासियों को जीता था, 'भद्रान् रोहितकांश्चैव आग्रेयान् मालवानपि,'। प्राचीन नगर की स्थिति वर्तमान खोखराकोट के पास कही जाती है।
भूगोल
रोहतक नगर स्थिति : 28°54' उ.अ. तथा 76°38' पू.दे.। यह रोहतक जिले का नगर है, यह नगर 1824 ई. में एक ब्रिटिश जिले का मुख्यालय बना था। दक्षिणवर्ती सैकत पहाड़ियों से नगर के मध्य में स्थित श्वेत मस्जिद एवं पूर्व में स्थित भव्य दुर्ग अत्यंत मनोरम लगता है। दिल्ली से 44 मील उत्तर पश्चिम स्थित रोहतक, उत्तरी रेलवे का एक स्टेशन है। रोहतक शहर और ज़िला, मध्य हरियाणा राज्य, पश्चिमोत्तर भारत में स्थित है। रोहतक दिल्ली और फ़िरोज़पुर को जोड़ने वाले प्रमुख रेलमार्ग पर स्थित है। यह सड़क मार्ग द्वारा दिल्ली, पानीपत, जींद, हिसार, भिवानी, रिवाड़ी, अम्बाला छावनी और चण्‍डीगढ़ से जुड़ा हुआ है।
उद्योग और व्यापार
रोहतक अनाज और कपास का प्रमुख बाज़ार है। यहाँ की औद्योगिक गतिविधियों में खाद्य उत्पाद, कपास की ओटाई, चीनी और बिजली के करघे पर बुनाई का काम उल्लेखनीय है।
शिक्षण संस्थान
रोहतक में महर्षि दयानन्द विश्वविद्यालय है, जिससे सम्बद्ध अनेक महाविद्यालयों में जाट हीरो मेमोरियल कॉलेज रोहतक जी. बी. आयुर्वेदिक कॉलेज, आई. सी. कॉलेज, वैश कॉलेज आफ़ इंजीनियरिंग ओर गोड ब्रामण डिग्री कालेज व जाट कॉलेज हैं व मस्तनाथ महाविद्यालय भी हैं। पण्डित भगवत दयाल शर्मा स्वास्थ्य विश्वविद्यलय चिकित्सकिय शिक्षण में एक श्रेष्ठ संस्थान है। रोहतक को शैक्षणिक नगर के नाम से जाना जाता है।
हयात
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
लायी हयात आये, कज़ा ले चली चले...(ज़िंदगी इस दुनिया में लेकर आई...)
दिल गया, रौनके हयात गई।..(जीवन की खुशी / रौनक चली गई)
मूल
हयात का अर्थ है जिंदगी या जीवन और शायरों ने इस शब्द का बखूबी इस्तेमाल किया है। हयात अरबी मूल का शब्द है जो उर्दू में समाहित होकर दैनिक बोलचाल में शामिल हो गया है।
अन्य अर्थ
हयात का अर्थ है जिंदगी या जीवन और शायरों ने इस शब्द का बखूबी इस्तेमाल किया है। हयात अरबी मूल का शब्द है जो उर्दू में समाहित होकर दैनिक बोलचाल में शामिल हो गया है।
== अन्य अर्थ = गजलों में या शायरी वगैरा में हयात प्रेमिका को भी कहते हैं
ओलंपिक में संयुक्त राज्य वर्जिन द्वीपसमूह
संयुक्त राज्य वर्जिन द्वीपसमूह ने पहले 1968 में ओलंपिक खेलों में भाग लिया, और 1980 के अलावा हर ग्रीष्मकालीन ओलंपिक खेलों में प्रतिस्पर्धा करने के लिए एथलीट भेजे, जब उन्होंने मास्को खेलों के बहिष्कार में भाग लिया। उन्होंने 1988 के बाद से सात ओलंपिक शीतकालीन खेलों में भी भाग लिया है, जो 2010 के शीतकालीन ओलंपिक को केवल याद करते हैं। वर्जिन आईलैंडर द्वारा जीती हुई एकमात्र ओलंपिक पदक, 1988 में ग्रीष्मकालीन ओलंपिक में नौकायन में पीटर हॉल्म्बर द्वारा एक रजत था।
वर्जिन द्वीपसमूह ओलंपिक समिति 1967 में बनाई गई थी और उसी वर्ष अंतर्राष्ट्रीय ओलंपिक समिति द्वारा मान्यता प्राप्त थी।
नसरत शाह तुग़लक़
नसरत शाह, तुग़लक़ वंश का आठवाँ सुल्तान था। वह सुल्तान फ़िरोज़ शाह तुग़लक़ का पौत्र था। उसे जनवरी 1395 ई. में गद्दी पर बैठाया गया, किन्तु तीन या चार ही वर्ष नाम मात्र का शासक रहने के उपरान्त, उसकी हत्या 1398 ई. कर दी गई। अपने शासन काल में वह फ़िरोज़ाबाद में दरबार लगाता था, जबकि उसका प्रतिद्वन्द्वी और चचेरा भाई महमूद तुग़लक पुरानी दिल्ली में शासन करता था। उसकी मृत्यु से महमूद तुग़लक, तुग़लक़ वंश का एकमात्र निर्विरोध प्रतिनिधि रह गया।
मेटाफ़िज़िका (पत्रिका)
मेटाफिजिका (Metafizika In­ter­national Journal of Philosophy and Interdisciplinary Studies) — इंटरनेशनल जर्नल ऑफ फिलोसोफिकल एंड इंटरडिसिप्लिनरी स्टडीज रिपब्लिक ऑफ अजरबैजान में प्रकाशित हुई। यह पाठकों को अज़रबैजान और विश्व दर्शन, इतिहास, संस्कृति, साहित्य, कला और विज्ञान के अन्य क्षेत्रों से संबंधित वैज्ञानिक लेख प्रदान करता है।
इतिहास
तत्वमीमांसा पत्रिका 2017 में अज़रबैजान गणराज्य के न्याय मंत्रालय के साथ संख्या 4144 के तहत पंजीकृत हुई थी। "दर्शनशास्त्र और अंतःविषय" अज़रबैजान गणराज्य में विज्ञान के क्षेत्र में एक अंतरराष्ट्रीय दार्शनिक और अंतःविषय वैज्ञानिक पत्रिका है।
बोली
तत्वमीमांसा पत्रिका वर्ष में 4 बार प्रकाशित होती है। अज़रबैजानी, तुर्की, रूसी, अंग्रेजी, फारसी और अरबी भाषाओं में पत्रिका के सभी लेख विशेषज्ञों से सकारात्मक राय प्राप्त होने पर स्वीकार और मुद्रित किए जाते हैं।
विज्ञान के क्षेत्र
अज़रबैजान गणराज्य के राष्ट्रपति के तहत उच्च प्रमाणन आयोग के प्रेसीडियम के निर्णय से, "तत्वमीमांसा" पत्रिका दर्शनशास्त्र पर अज़रबैजान गणराज्य में शोध प्रबंध के मुख्य परिणामों के प्रकाशन के लिए अनुशंसित आवधिक वैज्ञानिक प्रकाशनों की सूची में शामिल थी और समाजशास्त्र, राजनीति विज्ञान और शिक्षाशास्त्र।
उद्देश्य
जर्नल ऑफ मेटाफिजिक्स ने अज़रबैजान गणराज्य के कानूनों, अपनी खुद की क़ानून और अंतरराष्ट्रीय मानकों की आवश्यकताओं के अनुसार अपनी गतिविधि का आयोजन किया। पत्रिका का मुख्य लक्ष्य विज्ञान के विकास में योग्य योगदान देना है, दर्शनशास्त्र, धर्मशास्त्र, समाजशास्त्र, मनोविज्ञान, इतिहास, भाषाशास्त्र, शिक्षाशास्त्र, कानून, राजनीतिक और आर्थिक विज्ञान में किए गए शोध को कवर करके वैज्ञानिक समुदाय को उनसे परिचित कराना है। इसके पन्नों पर, और वैज्ञानिक समुदाय को उन समस्याओं से परिचित कराने के लिए जो व्यापक वैज्ञानिक चर्चाओं को जन्म दे सकती हैं। यह अंतःविषय दृष्टिकोण के स्तर पर अनुसंधान के परिणामों के व्यापक प्रसार में योगदान देना है, विज्ञान के प्रतिमानों और नवाचारों पर शोध करना जो वैज्ञानिकों और शोधकर्ताओं के बीच वैज्ञानिक चर्चा पैदा करेगा।
हुसैन अहमद मदनी
सय्यद हुसैन अहमद मदनी (6 अक्टूबर 1879 - 1957) भारतीय उपमहाद्वीप से इस्लामी विद्वान थे । उनके अनुयायियों ने उन्हें शेख अल-इस्लाम, शेख उल अरब वाल अजम को हदीस और फिकह में अपनी विशेषज्ञता को स्वीकार करने के लिए बुलाया । वह 1 9 54 में पद्म भूषण के नागरिक सम्मान के पहले प्राप्तकर्ताओं में से एक थे। राष्ट्र (पाकिस्तान) समाचार पत्र के अनुसार, "देवबंद गणमान्य व्यक्तियों ने एक समय में भारत-पाक उपमहाद्वीप के शाही अधीनता के खिलाफ अपना संघर्ष शुरू किया जब किसी ने ब्रिटिश शासन के खिलाफ एक शब्द बोलने की हिम्मत नहीं की। " मौलाना हुसैन अहमद मदनी को साहित्य एवं शिक्षा क्षेत्र में पद्म भूषण से १९५४ में सम्मानित किया गया। ये पंजाब राज्य से हैं।
प्रारंभिक जीवन
उनका जन्म बंगर्मौ जिला उन्नाव में हुआ था जहां उनके पिता शिक्षक थे। वह मूल रूप से तंद जिला फैजाबाद से थे। उनके पिता सयाद हबीबुल्लाह थे, जो पैगंबर मुहम्मद के वंशज थे।
शिक्षा और आध्यात्मिक प्रशिक्षण
उनके माध्यम से उनकी आध्यात्मिक वंशावली अलाउद्दीन सबीर कालियारी वापस जाती है जो चिस्ती आदेश की चिस्ती-सबरी शाखा की उत्पत्तिकर्ता थीं। हालांकि, यह आध्यात्मिक श्रृंखला सूफीवाद के लक्ष्मी आदेश के साथ दृढ़ता से जुड़ा हुआ है, क्योंकि हुसैन अहमद के पैतृक पीरों में से एक ने सैयद अहमद शहीद को अपने स्वामी के रूप में स्वीकार किया था जो नकवंडी आदेश से संबंधित थे। इस प्रकार हुसैन अहमद को नकवंडी और चिस्ती आदेश दोनों से जोड़ने का लाभ था। जबकि पूर्व सूफी आदेश ने मूक आविष्कार पर जोर दिया, बाद में इस्लाम के अधिक गूढ़ पहलुओं पर ध्यान केंद्रित किया। उनके विचारों का मुख्य विद्यालय, जिनकी litanies उन्होंने अभ्यास किया, हालांकि Chisti-Sabiri आदेश था।
करियर
दारुल उलूम देवबंद से स्नातक होने के बाद, वह अपने परिवार के साथ मदीना चले गए। उन्होंने अरबी व्याकरण, usul अल-फ़िकह, उसूल अल-हदीस, और कुरानिक exegesis पढ़ाना शुरू किया। उन्होंने मदीना में इन विभिन्न इस्लामी विज्ञानों को पढ़ाने में 18 साल बिताए। उसके बाद उन्हें दारुल उलूम देवबंद के मुख्य शिक्षक और "शेखुल हदीस" के रूप में नियुक्त किया गया। उन्होंने इस स्थिति में लगभग 28 वर्षों तक सेवा की।
आजादी के लिए उनके प्रयास
माल्टा द्वीप में एक जेल में रेशम पत्र षड्यंत्र में उनकी भूमिका के लिए अंग्रेजों द्वारा उनके शिक्षक मेहमूद हसन की सजा सुनाई जाने के बाद, मदनी ने उनके साथ जाने के लिए स्वयंसेवा किया ताकि वह उनकी देखभाल कर सके। उन्हें व्यक्तिगत रूप से दोषी नहीं ठहराया गया था। मेहमूद को तीन साल तक कैद किया गया था। ऐसा इसलिए हुआ कि रमजान का पवित्र इस्लामी महीना आया था और न ही मेहमूद हसन और न ही मदनी कुरान के हाफिज थे। इस उदाहरण में, मेहमूद हसन ने अपने छात्र (मदनी) से कहा कि उनके अधिकांश जीवन में, तारावीह नामक विशेष रात की प्रार्थनाओं में पूर्ण कुरान को सुनने के बिना उनके पास रमजान नहीं था। हुसैन अहमद मदनी, जिन्होंने अपने शिक्षकों का बहुत सम्मान किया, ने अपने शिक्षक की इस वाक्य को गंभीरता से लिया और जेल में रहते हुए पवित्र कुरान को याद करना शुरू कर दिया। दैनिक, मदनी पवित्र कुरान के एक जुज़ (भाग) को याद करेंगे और इसे तारावीह में सुनाएंगे। ऐसा करने के लिए, उन्होंने रमजान के 30 दिनों में पूरे कुरान को याद किया, इस प्रकार अपने शिक्षक मेहमूद हसन को पवित्र कुरान सुनने से वंचित रहने से बचाया, क्योंकि उनके पास हर रमजान था। शिक्षकों के प्रति सम्मान का एक उदाहरण है!
अपनी रिहाई के बाद, वह भारत लौट आए और भारत के स्वतंत्रता संग्राम में सक्रिय रूप से शामिल हो गए। मुसलमानों के एक वर्ग पर उनका काफी प्रभाव पड़ा, जो पूर्वी उत्तर प्रदेश और बिहार से अधिक प्रमुख थे। मौलाना मदानी जामिया मिलिया इस्लामिया, नई दिल्ली के संस्थापक सदस्यों में से एक थे। वह शेखुल-हिंद मौलाना महमूद हसन की अध्यक्षता में नींव समिति (जामिया मिलिया इस्लामिया की नींव के लिए) के सदस्य थे, 29 अक्टूबर 1929 को मिले। वह दो राष्ट्र सिद्धांत के खिलाफ थे, और मुख्य रूप से इसके कारण, एक पूर्वी उत्तर प्रदेश और बिहार के मुसलमानों की बड़ी संख्या पाकिस्तान की स्वतंत्रता और भारत के विभाजन के समय पाकिस्तान में स्थानांतरित हो गई। वह जमीयत उलेमा-ए-हिंद के राष्ट्रपति बने, 1957 में उनकी मृत्यु तक उन्होंने एक पद संभाला। (उन्होंने अपनी मृत्यु तक दारुल उलूम देवबंद में शेखुल हदीस का पद भी रखा)।
इकबाल और मदनी के बीच बहस
द नेशन (समाचार पत्र) में एक समाचार पत्र लेख उद्धृत करने के लिए, "जब भी भारतीय आजादी का इतिहास चर्चा की जाती है, बहादुर देवबंद विद्वानों का नाम महान सम्मान और सम्मान के साथ लिया जाता है।"
तेजू विमानक्षेत्र
तेजू विमानक्षेत्र अरुणाचल प्रदेश स्थित हवाईअड्डा है।
नैनीपातल, पिथौरागढ (सदर) तहसील
नैनीपातल, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
राय, राँची
राय (Ray) भारत के झारखण्ड राज्य के राँची ज़िले में स्थित एक नगर है।
तन्कुप्पी
तन्कुप्पी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
ज़िरो विमानक्षेत्र
ज़िरो विमानक्षेत्र अरुणाचल प्रदेश स्थित हवाईअड्डा है।
होन्नामाना केरे
(कन्नड़: ಹೊನ್ನಮ್ಮನ ಕೆರೆ) कुर्ग का सबसे बड़ी झील सोम्वर्पेत तलुक्, कुर्ग जिला, कर्नाटक में है।
होन्नामाना केरे एक पर्यटक जगह है। शोम्वर्पेत से 6 किमी दूर दोद्दमल्थे गांव मे है। झील कॉफी सम्पदा और चट्टानों सहित सुंदर परिदृश्य से घिरा हुआ है। गोरि पर्व पर हर वर्ष विशेष पूजा होति है।
देखें
कॉफी बागान, सुंदर मंदिर।
कैरेन गिलान
कैरेन शीला गिलन (जन्म: २८ नवंबर १९८७) एक स्कॉटिश अभिनेत्री और फिल्म निर्माता हैं। उन्हें बीबीसी वन श्रृंखला डॉक्टर हू (२०१०–२०१३) में ग्यारहवीं डॉक्टर की सहयोगी एमी पॉन्ड की भूमिका से प्रसिद्धि मिली। इसके अतिरिक्त उन्हें मार्वल सिनेमैटिक यूनिवर्स की फ़िल्मों में नेब्युला की और जुमांजी फ़िल्मों में मार्था की भूमिका निभाने के लिए जाना जाता है।
मंच पर, गिलन जॉन ओसबोर्न के इनएडमिसिबल एविडेंस (२०११) में दिखाई दी, और नाटक टाइम टू एक्ट (२०१३) से उन्होंने अपने ब्रॉडवे करियर की शुरुआत की। उन्होंने ड्रामा फिल्म द पार्टीज़ जस्ट बिगनिंग (२०१८) में लेखन, निर्देशन और अभिनय किया है।
मैसिडोनियाई विकिपीडिया
मैसिडोनियाई विकिपीडिया विकिपीडिया का मैसिडोनियाई भाषा का संस्करण है। यह जून २००३ में आरंभ किया गया था और २६ मई, २००९ तक इस पर लेखों की कुल संख्या ३२,०००+ है। यह विकिपीडिया का अड़तालीसवां सबसे बड़ा संस्करण है।
लग्ज़म्बर्गी विकिपीडिया
लग्ज़म्बर्गी विकिपीडिया विकिपीडिया का लग्ज़म्बर्गी भाषा का संस्करण है। यह २१ जुलाई २००४ में आरंभ किया गया था और २६ मई, २००९ तक इस पर लेखों की कुल संख्या २६,७५०+ है। यह विकिपीडिया का तिरेपनवां सबसे बड़ा संस्करण है।
बहसोरा गाँव, तिरवा (कन्नौज)
बहसोरा तिरवा, कन्नौज, उत्तर प्रदेश स्थित एक गाँव है।
मुत्तूर
मुत्तूर (Muthur) भारत के तमिल नाडु राज्य के तिरुप्पुर ज़िले में स्थित एक नगर है।
सुधीर महतो
सुधीर महतो भारतीय राजनेता थे। वो बिहार विधान सभा और झारखण्ड विधानसभा में ईचागढ़ विधान सभा निर्वाचन क्षेत्र से विधायक रहे हैं। वो 14 सितम्बर 2006 से 23 अगस्त 2008 तक मधु कोड़ा सरकार में उपमुख्यमंत्री रहे हैं।
23 जनवरी 2014 को पूर्वी सिंहभूम जिले में हृदयाघात से 53 वर्ष की आयु में उनका निधन हो गया।
चतुर्भुज मंदिर (खजुराहो)
यह मंदिर जटकारा ग्राम से लगभग आधा किलोमीटर दक्षिण में स्थित है। यह विष्णु मंदिर निरधार प्रकार का है। इसमें अर्धमंडप, मंडप, संकीर्ण अंतराल के साथ- साथ गर्भगृह है। इस मंदिर की योजना सप्ररथ है। इस मंदिर का निर्माणकाल जवारी तथा दुलादेव मंदिर के निर्माणकाल के मध्य माना जाता है। बलुवे पत्थर से निर्मित खजुराहो का यह एकमात्र ऐसा मंदिर है, जिसमें मिथुन प्रतिमाओं का सर्वथा अभाव दिखाई देता है। सामान्य रूप से इस मंदिर की शिल्प- कला अवनति का संकेत करती है। मूर्तियों के आभूषण के रेखाकन मात्र हुआ है और इनका सूक्ष्म अंकन अपूर्ण छोड़ दिया है। यहाँ की पशु की प्रतिमाएँ एवं आकृतियाँ अपरिष्कृत तथा अरुचिकर है। अप्सराओं सहित अन्य शिल्प विधान रुढिगत हैं, जिसमें सजीवता और भावाभिव्यक्ति का अभाव माना जाता है। फिर भी, विद्याधरों का अंकन आकर्षक और मन को लुभाने वाली मुद्राओं में किया गया है। इस तरह यह मंदिर अपने शिल्प, सौंदर्य तथा शैलीगत विशेषताओं के आधार पर सबसे बाद में निर्मित दुलादेव के निकट बना माना जाता है।
चतुर्भुज मंदिर के द्वार के शार्दूल सर्पिल प्रकार के हैं। इसमें कुछ सुर सुंदरियाँ अधबनी ही छोड़ दी गयी हैं। मंदिर की अधिकांश अप्सराएँ और कुछ देव दोहरी मेखला धारण किए हुए अंकित किए गए हैं तथा मंदिर की रथिकाओं के अर्धस्तंभ बर्तुलाकार बनाए गए हैं। ये सारी विशेषताएँ मंदिर के परवर्ती निर्माण सूचक हैं।
तन्रवा
तन्रवा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
जागेश्वर धाम, अल्मोड़ा
उत्तराखंड के अल्मोड़ा से ३५ किलोमीटर दूर स्थित केंद्र जागेश्वर धाम के प्राचीन मंदिर प्राकृतिक सौंदर्य से भरपूर इस क्षेत्र को सदियों से आध्यात्मिक जीवंतताप्रदान कर रहे हैं। यहां लगभग २५० मंदिर हैं जिनमें से एक ही स्थान पर छोटे-बडे २२४ मंदिर स्थित हैं।
इतिहास
उत्तर भारत में गुप्त साम्राज्य के दौरान हिमालय की पहाडियों के कुमाऊं क्षेत्र में कत्यूरीराजा थे। जागेश्वर https://www.patrika.com/temples/world-first-shivling-and-history-of-shivling-5983840/https://www.patrika.com/temples/world-first-shivling-and-history-of-shivling-5983840/ मंदिरों का निर्माण भी उसी काल में हुआ। इसी कारण मंदिरों में गुप्त साम्राज्य की झलक भी दिखलाई पडती है। भारतीय पुरातत्व सर्वेक्षण विभाग के अनुसार इन मंदिरों के निर्माण की अवधि को तीन कालों में बांटा गया है। कत्यरीकाल, उत्तर कत्यूरीकाल एवं चंद्र काल। बर्फानी आंचल पर बसे हुए कुमाऊं के इन साहसी राजाओं ने अपनी अनूठी कृतियों से देवदार के घने जंगल के मध्य बसे जागेश्वर में ही नहीं वरन् पूरे अल्मोडा जिले में चार सौ से अधिक मंदिरों का निर्माण किया जिसमें से जागेश्वर में ही लगभग २५० छोटे-बडे मंदिर हैं। मंदिरों का निर्माण लकडी तथा सीमेंट की जगह पत्थर की बडी-बडी shilaon से किया गया है। दरवाजों की चौखटें देवी देवताओं की प्रतिमाओं से अलंकृत हैं। मंदिरों के निर्माण में तांबे की चादरों और देवदार की लकडी का भी प्रयोग किया गया है।